CELEX: 32021R2091
Language: sl
Date: 2021-11-26 00:00:00
Title: Izvedbena uredba Komisije (EU) 2021/2091 z dne 26. novembra 2021 o povrnitvi odobritev, prenesenih iz proračunskega leta 2021, v skladu s členom 26(5) Uredbe (EU) št. 1306/2013 Evropskega parlamenta in Sveta

30.11.2021   
               
               
                  SL
               
               
                  Uradni list Evropske unije
               
               
                  L 427/162
               
            
         IZVEDBENA UREDBA KOMISIJE (EU) 2021/2091
         z dne 26. novembra 2021
         o povrnitvi odobritev, prenesenih iz proračunskega leta 2021, v skladu s členom 26(5) Uredbe (EU) št. 1306/2013 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 26(6) Uredbe,
         po posvetovanju z Odborom za kmetijska sklada,
         ob upoštevanju naslednjega:
         
                     (1)
                  
                  
                     V skladu s členom 12(2), prvi pododstavek, točka (d), Uredbe (EU, Euratom) 2018/1046 Evropskega parlamenta in Sveta (2) se lahko odobritve, za katere obveznosti niso prevzete, v zvezi z ukrepi, ki se financirajo iz Evropskega kmetijskega jamstvenega sklada (EKJS) in so navedeni v členu 4(1) Uredbe (EU) št. 1306/2013, prenesejo v naslednje proračunsko leto. Takšen prenos je omejen na 2 % začetnih odobritev, o katerih glasujeta Evropski parlament in Svet, in na znesek prilagoditve neposrednih plačil iz člena 8 Uredbe (EU) št. 1307/2013 Evropskega parlamenta in Sveta (3), ki je bil izveden v predhodnem proračunskem letu.
                  
               
                     (2)
                  
                  
                     V skladu s členom 26(5) Uredbe (EU) št. 1306/2013 države članice z odstopanjem od člena 12(2), tretji pododstavek, Uredbe (EU, Euratom) 2018/1046 prenesene odobritve iz člena 12(2), prvi pododstavek, točka (d), Uredbe (EU, Euratom) 2018/1046 povrnejo končnim prejemnikom, za katere se v proračunskem letu, v katero se odobritve prenesejo, uporablja prilagoditvena stopnja. Navedena povrnitev se uporabi le za končne upravičence v tistih državah članicah, v katerih se je v predhodnem proračunskem letu uporabila (4) finančna disciplina.
                  
               
                     (3)
                  
                  
                     Pri določanju zneska prenesenih odobritev, ki ga je treba povrniti, je treba v skladu s členom 26(7) Uredbe (EU) št. 1306/2013 upoštevati zneske za rezervo za krize v kmetijskem sektorju iz člena 25 navedene uredbe, ki do konca proračunskega leta niso uporabljeni za krizne ukrepe.
                  
               
                     (4)
                  
                  
                     V skladu s členom 1(1) Izvedbene uredbe Komisije (EU) 2020/1801 (5) se finančna disciplina uporablja za neposredna plačila za koledarsko leto 2020, da se vzpostavi rezerva za krize in se upoštevajo letne zgornje meje iz člena 16 Uredbe (EU) št. 1306/2013. V proračunskem letu 2021 rezerva za krize ni bila uporabljena. Poleg tega bodo dodatne odobritve, za katere obveznosti niso prevzete, ostale v proračunu EKJS za leto 2021, in sicer na podlagi izvajanja odobritev EKJS za leto 2021 v okviru deljenega upravljanja za obdobje od 16. oktobra 2020 do 15. oktobra 2021 in ocenjene realizacije v okviru neposrednega upravljanja od 1. januarja 2021 do 31. decembra 2021.
                  
               
                     (5)
                  
                  
                     Na podlagi izjav držav članic o odhodkih za obdobje od 16. oktobra 2020 do 15. oktobra 2021 znaša zmanjšanje v zvezi s finančno disciplino, ki so ga države članice v proračunskem letu 2021 dejansko izvedle, 879,8 milijona EUR.
                  
               
                     (6)
                  
                  
                     Od tega zneska finančne discipline, uporabljenega v proračunskem letu 2021, se lahko na podlagi sklepa Komisije v skladu s členom 12(3) Uredbe (EU, Euratom) 2018/1046 v proračunsko leto 2022 prenesejo neporabljene odobritve v višini 686,4 milijona EUR, kar ostaja znotraj meje 2 % začetnih odobritev v zvezi z ukrepi iz člena 4(1) Uredbe (EU) št. 1306/2013.
                  
               
                     (7)
                  
                  
                     Za zagotovitev, da povrnitev neizkoriščenih odobritev končnim prejemnikom (rezultat uporabe finančne discipline) ostane sorazmerna z zneskom prilagoditve finančne discipline, je primerno, da Komisija določi zneske, ki so državam članicam na voljo za povrnitev.
                  
               
                     (8)
                  
                  
                     Da državam članicam za navedeno povrnitev ne bi bilo treba plačati dodatnega zneska, se mora ta uredba uporabljati od 1. decembra 2021. Zato so zneski v tej uredbi dokončni in se uporabljajo ne glede na uporabo zmanjšanj v skladu s členom 41 Uredbe (EU) št. 1306/2013, ne glede na vse druge popravke, ki se upoštevajo v sklepu o mesečnem plačilu glede odhodkov, ki jih izvršijo plačilne agencije držav članic za oktober 2021, v skladu s členom 18(3) Uredbe (EU) št. 1306/2013, ter ne glede na kakršna koli zmanjšanja in dodatna plačila, ki se izvedejo v skladu s členom 18(4) navedene uredbe, ali kakršne koli sklepe v okviru postopka potrditve obračunov.
                  
               
                     (9)
                  
                  
                     V skladu z uvodnim stavkom člena 12(2) Uredbe (EU, Euratom) 2018/1046 se lahko odobritve, za katere obveznosti niso prevzete, prenesejo samo v naslednje proračunsko leto. Zato je primerno, da Komisija določi datume za upravičenost odhodkov držav članic v zvezi s povrnitvijo v skladu s členom 26(5) Uredbe (EU) št. 1306/2013, pri čemer upošteva kmetijsko proračunsko leto, kakor je opredeljeno v členu 39 navedene uredbe.
                  
               
                     (10)
                  
                  
                     Zaradi kratkega obdobja med sporočilom držav članic o izvajanju odobritev EKJS za leto 2021 v okviru deljenega upravljanja za obdobje od 16. oktobra 2020 do 15. oktobra 2021 in potrebo po uporabi te uredbe od 1. decembra 2021 bi morala ta uredba začeti veljati na dan objave v Uradnem listu Evropske unije –
                  
               SPREJELA NASLEDNJO UREDBO:
         
            Člen 1
            Zneski odobritev, ki bodo preneseni iz proračunskega leta 2021 v skladu s členom 12(2), prvi pododstavek, točka (d), in členom 12(2), tretji pododstavek, Uredbe (EU, Euratom) 2018/1046 in ki se v skladu s členom 26(5) Uredbe (EU) št. 1306/2013 dajo na voljo državam članicam za povrnitev končnim prejemnikom, za katere se v proračunskem letu 2022 uporablja prilagoditvena stopnja, so določeni v Prilogi k tej uredbi.
            Za prenesene zneske se uporablja odločitev Komisije o prenosu v skladu s členom 12(3) Uredbe (EU, Euratom) 2018/1046.
         
         
            Člen 2
            Odhodki držav članic v zvezi s povrnitvijo prenesenih odobritev so upravičeni do financiranja Unije le, če so zadevni zneski upravičencem plačani pred 16. oktobrom 2022.
         
         
            Člen 3
            Ta uredba začne veljati na dan objave v Uradnem listu Evropske unije.
            Uporablja se od 1. decembra 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. novembra 2021
            
               
                  Za Komisijo
               
               
                  v imenu predsednice
               
               Wolfgang BURTSCHER
               
                  generalni direktor
               
               
                  Generalni direktorat za kmetijstvo in razvoj podeželja
               
            
         
         
            (1)  UL L 347, 20.12.2013, str. 549.
         
            (2)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).
         
            (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).
         
            (4)  Finančna disciplina se v skladu s členom 8(2) Uredbe (EU) št. 1307/2013 v proračunskem letu 2021 ne izvaja na Hrvaškem.
         
            (5)  Izvedbena uredba Komisije (EU) 2020/1801 z dne 30. novembra 2020 o prilagoditvi prilagoditvene stopnje za neposredna plačila v skladu z Uredbo (EU) št. 1306/2013 Evropskega parlamenta in Sveta za koledarsko leto 2020 (UL L 402, 1.12.2020, str. 49).
      
      
         
            PRILOGA
            Zneski, na voljo za povrnitev prenesenih odobritev
            
                        (zneski v EUR)
                     
                  
                        Belgija
                     
                     
                        10 148 502 
                     
                  
                        Bolgarija
                     
                     
                        17 260 226 
                     
                  
                        Češka
                     
                     
                        18 592 308 
                     
                  
                        Danska
                     
                     
                        16 896 943 
                     
                  
                        Nemčija
                     
                     
                        93 879 410 
                     
                  
                        Estonija
                     
                     
                        3 367 730 
                     
                  
                        Irska
                     
                     
                        21 755 772 
                     
                  
                        Grčija
                     
                     
                        27 014 459 
                     
                  
                        Španija
                     
                     
                        93 988 531 
                     
                  
                        Francija
                     
                     
                        140 942 719 
                     
                  
                        Italija
                     
                     
                        59 291 647 
                     
                  
                        Ciper
                     
                     
                        566 767 
                     
                  
                        Latvija
                     
                     
                        5 308 382 
                     
                  
                        Litva
                     
                     
                        8 354 220 
                     
                  
                        Luksemburg
                     
                     
                        716 220 
                     
                  
                        Madžarska
                     
                     
                        24 904 327 
                     
                  
                        Malta
                     
                     
                        60 357 
                     
                  
                        Nizozemska
                     
                     
                        13 043 131 
                     
                  
                        Avstrija
                     
                     
                        11 588 177 
                     
                  
                        Poljska
                     
                     
                        43 034 502 
                     
                  
                        Portugalska
                     
                     
                        12 813 987 
                     
                  
                        Romunija
                     
                     
                        29 917 025 
                     
                  
                        Slovenija
                     
                     
                        1 503 290 
                     
                  
                        Slovaška
                     
                     
                        8 375 694 
                     
                  
                        Finska
                     
                     
                        9 928 403 
                     
                  
                        Švedska
                     
                     
                        13 184 745